
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2079 

23 Σεπτεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανανέωση απαγόρευσης κυνηγίου όλων των θη¬ 
ραμάτων, για τρία (3) χρόνια σε έκταση τεσσά¬ 
ρων χιλιάδων εξακοσίων πενήντα στρεμμάτων 
(4.650,ΟΟστρ.), στον Λόφο Περάνθης, περιφέρει¬ 
ας Δήμου Αρταίων Π.Ε. Αρτας. 1 

Τροποποίηση Οργανισμού Εσωτερικής Υπηρεσίας 

Δήμου Δίου - Ολυμπου Ν. Πιερίας. 2 

Άρση άδειας ιδιωτικού μουσικού ιδρύματος. 3 

Έγκριση τροποποίησης κανονισμού λειτουργίας Συμ¬ 
βουλίου Διεύθυνσης του ΟΛΠ Α.Ε. 4 


ΑΠΟΦΑΣΕΙ Σ 

Αριθμ. 51456/2864 ( 1 ) 


Ανανέωση απαγόρευσης κυνηγίου όλων των θηραμάτων, 
για τρία (3) χρόνια σε έκταση τεσσάρων χιλιάδων εξα¬ 
κοσίων πενήντα στρεμμάτων (4.650,ΟΟστρ.), στον Λόφο 
Περάνθης, περιφέρειας Δήμου Αρταίων Π.Ε. Αρτας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του άρθρου 280 του Ν. 3582/2010, (Φ.Ε.Κ. 87/Α7 
7-6-2010) «Νέα αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

β. Του Π.δ. 141 (Φ.Ε.Κ. 234/27-12-2010) «Οργανισμός της 
Αποκεντρωμένης Διοίκησης Ηπείρου - Δυτικής Μακε¬ 
δονίας». 

γ. Του άρθρου 258 παρ. 5 του Ν.δ. 86/1969 «Περί Δασι¬ 
κού Κώδικα» που προστέθηκε με την παρ. 3 του άρθρου 
7 του Ν.δ. 177/1975 «περί αντικαταστάσεως και συμπλη- 
ρώσεως διατάξεων τινών του Ν.δ. 86/1969». 

2. Την αριθμ. 414985/29-11-1985 (Φ.Ε.Κ. 757/Β718-12-1985) 
κοινή υπουργική απόφαση των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας», και ιδιαίτερα 
των διατάξεων της παρ. 3 του άρθρου 5 αυτής. 


3. Την αριθμ. 11989/14-3-2008 κοινή υπουργική απόφα¬ 
ση (Φ.Ε.Κ. 123/Δ'/21-3-2008) «χαρακτηρισμός των χερσαί¬ 
ων, υδάτινων και θαλάσσιων περιοχών του Αμβρακικού 
κόλπου ως Εθνικού Πάρκου και καθορισμός χρήσεων, 
όρων και περιορισμών». 

4. Την αριθμ. 5184/1464/22-2-2012 απόφαση της Γ ενικής 
Γραμματέως Αποκεντρωμένης Διοίκησης Ηπείρου - Δυ¬ 
τικής Μακεδονίας, «περί μεταβίβασης αρμοδιοτήτων 
Μ.Ε.Γ.Γ.Α.Δ., στον Προϊστάμενο της Γ ενικής Δ/νσης Δα¬ 
σών και Αγροτικών Υποθέσεων και στους Προϊστάμε¬ 
νους της Δ/σης Συντονισμού και Επιθεώρησης Δασών, 
των Δ/νσεων Δασών των Π.Ε., των Δασαρχείων και των 
Δ/νσεων Αγροτικών Υποθέσεων». 

5. Την αριθμ. 744/12-3-2012 (Φ.Ε.Κ. 1108/Β710-4-2012) 
απόφαση της Γ ενικής Γ ραμματέα Αποκεντρωμένης Δι¬ 
οίκησης Ηπείρου - Δυτικής Μακεδονίας «περί τριετούς 
ανανέωσης απαγόρευσης κυνηγίου όλων των θηραμά¬ 
των στον λόφο Περάνθης Άρτας». 

6. Το αριθμ. 8332/312/12-2-2015 έγγραφο της Δ/νης 
Δασών Αρτας, για παροχή σύμφωνων γνωμών των 
εμπλεκομένων φορέων. 

7. Το αριθμ. 19/17-2-2015 έγγραφο του Κυνηγετικού 
Συλλόγου Αρτας (Η Αρτεμις) «περί σύμφωνης γνώμης 
για την ανανέωση απαγόρευσης κυνηγίου στον Λόφο 
Περάνθης Αρτας». 

8. Το αριθμ. 3/18-2-2015 έγγραφο της Ιεράς Μονής 
Κάτω Παναγιάς «περί σύμφωνης γνώμης για την ανα¬ 
νέωση απαγόρευσης κυνηγίου σε όλες ανεξαιρέτως 
ιδιόκτητες εκτάσεις της στην περιοχή του Λόφου Πε¬ 
ράνθης Αρτας». 

9. Το αριθμ. 12714/23-4-2015 έγγραφο του Δήμου Αρ¬ 
ταίων, που διαβιβάζεται η αριθμ. 122/2015 απόφαση του 
Δ.Σ. του Δήμου Αρταίων «περί έγκρισης ανανέωσης 
απαγόρευσης κυνηγίου στον Λόφο Περάνθης Αρτας». 

10. Την αριθμ. Δ.Υ/1-9-2015 αναφορά - πρόταση του 
Δασοπόνου της Υπηρεσίας μας Κων/νου Κατσούλα, 
αρμόδιου για θέματα Θήρας. 

11. Το γεγονός ότι στην περιοχή Λόφου Περάνθης 
επικρατούν ιδανικές συνθήκες για την προστασία, ανά¬ 
πτυξη και αναπαραγωγή θηραματικού πλούτου, καθώς 
επίσης ότι η περιοχή αυτή αποτελεί χώρο αναψυχής και 
περιήγησης για τους κατοίκους της πόλης της Αρτας, 
αποφασίζουμε: 

Ανανεώνουμε την απαγόρευση του κυνηγίου όλων των 
θηραμάτων για τρία (3) χρόνια, σε έκταση τεσσάρων 
χιλιάδων εξακοσίων πενήντα στρεμμάτων (4.650,ΟΟστρ.), 
περιοχής Λόφου Περάνθης Δήμου Αρταίων Περιφερει¬ 
ακής Ενότητας Αρτας, όπως αυτή απεικονίζεται στα 
συνημμένα στην παρούσα τοπογραφικό διάγραμμα, κλί¬ 
μακας 1:16.000 και χάρτη απαγόρευσης Θήρας, κλίμακας 
1:50.000, θεωρημένα από τον Προϊστάμενο της Δ/νσης 
Δασών Αρτας και της οποίας η οριογραμμή έχει ως 
ακολούθως: «Αρχίζει από τον δασικό δρόμο δίπλα από 
τον παλαιό σκουπιδότοπο και με κατεύθυνση Β.Α ακο¬ 
λουθώντας το ρέμα Βοϊβόδα φθάνει στην εθνική οδό 
Αρτας - Αθηνών, στην συνέχεια ακολουθεί την εθνική 
οδό με κατεύθυνση την πόλη της Αρτας φθάνει στο 
κολυμβητήριο Αρτας, από εκεί ακολουθεί το δημοτικό 
δρόμο που χωρίζει τον ιστό της πόλης από το περιαστι- 
κό δάσος και φθάνει στο ένατο δημοτικό σχολείο, στη 
συνέχεια ακολουθώντας την οριογραμμή μεταξύ του πε- 
ριαστικού δάσους και της πόλης της Αρτας φθάνει στην 
διακλάδωση (της δυτικής πρόσβασης προς το Νοσοκο¬ 


μείο με το δρόμο Αρτας - Γλυκορίζου), στην συνέχεια 
ακολουθεί το δρόμο προς Γλυκόριζο και περνώντας τον 
οικισμό Γλυκορίζου φθάνει στο εκκλησάκι Αγίας Παρα¬ 
σκευής, από εκεί με κατεύθυνση Β.Α ακολουθεί ανώνυμη 
ράχη φθάνει στην κορυφή όπου συναντάει τον δασικό 
δρόμο Νοσοκομείο - Περάνθη, από εκεί ακολουθεί τον 
δασικό δρόμο αυτό και με κατεύθυνση βόρεια φθάνει 
στο σημείο που άρχισε η περιγραφή». 

Σκοπός της εν λόγω απαγορευτικής διάταξης είναι η 
προστασία και η ανάπτυξη του θηραματικού πλούτου 
και από τις διατάξεις της παρούσας δεν προκαλείται 
δαπάνη σε βάρος του Ελληνικού Δημοσίου. 

Η τήρησή της ανατίθεται στους Δασικούς Υπαλλή¬ 
λους, στους Θηροφύλακες της Ε' ΚΟΗ, στους Δημο¬ 
τικούς Υπαλλήλους, στην Ελληνική Αστυνομία και σε 
κάθε φιλόνομο πολίτη. 

Οι παραβάτες της παρούσας τιμωρούνται σύμφωνα 
με τις ισχύουσες περί Θήρας διατάξεις. 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως και λήγει 
μετά την πάροδο τριετίας από την αρχή της ισχύς της. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24633 



ΕΛΛΗΝΙΚΗ ΔΗΜΟΚΡΑΤΙΑ 
ΑΠΟΚΕΝΤΡΩΜΕΝΗ ΑΙΟΙΚΗΣΗ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 
ΓΕΝΙΚΗ Δ/ΝΣΗ ΔΑΣΩΝ 
ΚΑΙ ΑΓΡΟΤΙΚΩΝ ΥΠΟΘΕΣΕΩΝ 
Α/ΝΣΗ ΔΑΣΩΝ ΑΡΤΑΣ 


Το παρόν ανήκει στην αρίθμ. 51456/2864/1-9-2015 απόφαση 
του κ. Γενικού Γραμματέα Αποκεντρωμένης Διοίκησης 
Ηπείρου - Δυτικής Μακεδονίας 


ΤΟΠΟΓΡΑΦΙΚΟ ΔΙΑΓΡΑΜΜΑ 

ΑΠΑΓΟΡΕΥΣΗΣ ΘΗΡΑΣ ΣΤΗΝ ΠΕΡΙΟΧΗ ΤΟΥ ΛΟΦΟΥ ΠΕΡΑΝΘΗΣ ΑΡΤΑΣ 

ΚΛΙΜΑΚΑ 1:16.000 
ΕΜΒΑΔΟΝ: 4.650,00 στρέμματα 


Όριο 1-58: Επαρχιακός δρόμος Άρτας - Γλυκορίζου. 

Όριο 58-59: Ανώνυμη ράχη Αγία Παρασκευή Γλυκορίζου - Λόφος Περάνθης. 
Όριο 59-70: Δασικός δρόμος - Παλαιός σκουπιδότοπος Περάνθης. 

Όριο 70-74: Ρέμα Βοϊβόδα. 

Όριο 74-84: Εθνικός δρόμος Άρτας - Αθηνών. 

Όριο 84-123: Δημοτικός δρόμος Κολυμβητήριο Άρτας - 9° Δημοτικό Σχολείο. 


ΣΥΝΤΕΤΑΓΜΕΝΕΣ ΕΓΣΑ '87 

^ΕΘΔΩΡΟΣ ΚΟΛΟΒΟΣ 
ΔΑΣΟΛΟΓΟΣ ΜΕ Γ' ΒΑΘΜΟ 



ΚΩΝ/ΝΟΣ ΚΑΤΣΟΥΛΑΣ 
ΔΑΣΟΠΟΝΟΣ ΜΕ Γ' ΒΑΘΜΟ 

ΤΟΠΟΓΡΑΦΙΚΟ ΔΙΑΓΡΑΜΜΑ 

ΚΛΙΜΑΚΑ 1:16.000 



ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 83% 

ΧΑΡΤΗΣ ΑΠΑΓΟΡΕΥΣΗΣ ΘΗΡΑΣ 

Στην Περιοχή του Λόφου Περάνθης του Δήμου Αρταίων Νομού Άρτας. 

ΚΛΙΜΑΚΑ 1: 50.000 
ΕΚΤΑΣΗ: 4.650 στρέμματα 

: Όρια απαγόρευσης Θήρας. 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό / / % 



Η απόφαση αυτή να δημοσιευθεί στην Εφημερίδα της Κυβερνήσεως. 


Άρτα, 1 Σεπτεμβρίου 2015 

Με εντολή Γ ενικού Γ ραμματέα Αποκεντρωμένης Διοίκησης 
Ο Προϊστάμενος Διεύθυνσης Δασών Άρτας 
ΕΜΜΑΝΟΥΗΛ ΓΟΡΓΟΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 7563 (2) 

Τροποποίηση Οργανισμού Εσωτερικής Υπηρεσίας 
Δήμου Δίου - Ολυμπου Ν. Πιερίας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) των άρθρων 1, 63, 97, 98, 214, 225, 238, 254, 257, 258, 
266, 280 και 283 του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (Φ.Ε.Κ. 87/Α'/2010), 

2) του άρθρου 10 του Ν. 4024/2011 (Φ.Ε.Κ. 226/Α7 
27-10-2011) «Συνταξιοδοτικές ρυθμίσεις, ενιαίο μισθολό¬ 
γιο, βαθμολόγιο, εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσι¬ 
ονομικής στρατηγικής 2012-2015, 

3) του άρθρου 2 του Ν. 3861/2010 (Φ.Ε.Κ. 112/Α'/13-7-2010) 
«Ενίσχυση της διαφάνειας με την υποχρεωτική ανάρτη¬ 
ση νόμων και πράξεων των Κυβερνητικών, Διοικητικών 
και Αυτοδιοικητικών οργάνων στο Διαδίκτυο «Πρόγραμ¬ 
μα Διαύγεια» και άλλες διατάξεις, 

4) του άρθρου 51 παρ. 1δ του Ν. 3905/2010 (Φ.Ε.Κ. 
219/Α') «Ενίσχυση και ανάπτυξη της κινηματογραφικής 
τέχνης και άλλες διατάξεις», όπως τροποποιήθηκε και 
ισχύει μεταγενέστερα, 

5) των άρθρων πρώτου και πέμπτου του Ν. 3839/2010 
(Φ.Ε.Κ. 51/Α731-3-2010) «Σύστημα επιλογής Προϊσταμένων 
οργανικών μονάδων με αντικειμενικά και αξιοκρατικά 
κριτήρια - Σύσταση Ειδικού Συμβουλίου Επιλογής Προ¬ 
ϊσταμένων (ΕΙ.Σ.Ε.Π.) και λοιπές διατάξεις», 

6) των άρθρων 10, 87 και 101 του Ν. 3584/2007 (Φ.Ε.Κ. 
143/Α72007) «Κώδικας Κατάστασης Δημοτικών και Κοι¬ 
νοτικών υπαλλήλων», 

7) των άρθρων 5 και 7 του Ν. 3469/2006 (Φ.Ε.Κ. 131/Α7 
2006) «Εθνικό Τυπογραφείο, Εφημερίς της Κυβερνήσεως 
και λοιπές διατάξεις», 

8) του άρθρου 56 του Ν. 4257/2014 (Φ.Ε.Κ. 93/Α7 
14-4-2014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών», 

9) των άρθρων 8 και 24 του Π.δ. 142/2010 (Φ.Ε.Κ. 235/Α7 
2010) «Οργανισμός της Αποκεντρωμένης Διοίκησης Μα¬ 
κεδονίας - Θράκης», 

10) του άρθρου 90, το οποίο κυρώθηκε με το άρθρο 
πρώτο του Π.δ. 63/2005 (Φ.Ε.Κ. 98/Α72005) «Κωδικοποί¬ 
ηση της νομοθεσίας για την Κυβέρνηση και τα κυβερ¬ 
νητικά όργανα» που αφορούν τον έλεγχο των δαπανών 
που προκαλούν οι κανονιστικές διοικητικές πράξεις, 

11) του Π.δ. 50/2001 (Φ.Ε.Κ. 39/Α72001) «Καθορισμός των 
προσόντων διορισμού σε θέσεις φορέων του δημόσιου 
τομέα», όπως τροποποιήθηκε και ισχύει, 

12) την πράξη 4 της 6ης-2-2015 (Φ.Ε.Κ. 24/Α76-2-2015) 
περί αποδοχής παραιτήσεων των Γενικών Γραμματέων 
των Αποκεντρωμένων Διοικήσεων της Χώρας, 

13) την αριθμ. 25/4-1-2012 (Φ.Ε.Κ. 232/Β79-2-2012) από¬ 
φαση του Γενικού Γραμματέα Αποκεντρωμένης Διοίκη¬ 
σης με την οποία εγκρίθηκε η αριθμ. 213/2011 απόφαση 
Δημοτικού Συμβουλίου Δίου - Ολύμπου περί έγκρισης 
«Οργανισμού Εσωτερικής Υπηρεσίας του Δήμου», 

14) την αριθμ. 225/2015 απόφαση Δημοτικού Συμβουλί¬ 
ου Δίου - Ολύμπου περί έγκρισης «Τροποποίησης Ορ¬ 
γανισμού Εσωτερικής Υπηρεσίας του Δήμου», 


15) το αριθμ. 2580/5-6-2015 έγγραφο του Υπουργείου 
Εσωτερικών και Διοικητικής Ανασυγκρότησης, 

16) την αριθμ. 18/2015 σύμφωνη γνώμη του Υπηρεσια¬ 
κού Συμβουλίου Δημοτικών και Κοινοτικών Υπαλλήλων 
Νομού, αποφασίζουμε: 

Εγκρίνουμε την αριθμ. 225/2015 απόφαση του Δημοτι¬ 
κού Συμβουλίου Δίου - Ολύμπου, με την οποία τροποποι¬ 
ήθηκε ο Οργανισμός Εσωτερικής Υπηρεσίας του Δήμου 
στην πρώτη παράγραφο του άρθρου 10 του κεφαλαίου 
2.2. του ισχύοντος ΟΕΥ, ως εξής: 

1. «ΚΕΦΑΛΑΙΟ 2.2: ΑΡΜΟΔΙΟΤΗΤΕΣ ΑΠΟΚΕΝΤΡΩΜΕ¬ 
ΝΩΝ ΥΠΗΡΕΣΙΩΝ 

Οι αποκεντρωμένες υπηρεσίες του Δήμου είναι εγκα¬ 
τεστημένες στην έδρα Δημοτικών Ενοτήτων και στη 
Δημοτική Κοινότητα Πλαταμώνα, εξυπηρετούν τις Δη¬ 
μοτικές / Τοπικές Κοινότητες της Ενότητας, και περι¬ 
λαμβάνουν τις παρακάτω υπηρεσίες ανά Ενότητα:» και 

2. Στο τέλος του άρθρου 10, παράγραφος άνευ αρίθ¬ 
μησης, ως εξής: 

«Οι αρμοδιότητες των επί μέρους οργανικών μονά¬ 
δων που είναι εγκατεστημένες στον Πλαταμώνα είναι 
οι εξής: 

«Α. Γ ραφείο Διοικητικών Θεμάτων και Εξυπηρέτησης 
του Πολίτη 

1. Παρέχει γραμματειακή και διοικητική υποστήριξη 
προς τον Αντιδήμαρχο που εποπτεύει τις υπηρεσίες 
της Δημοτικής Ενότητας και προς τα τμήματά της και 
στον Πρόεδρο της Δημοτικής Κοινότητας. 

2. Παρέχει γραμματειακή και διοικητική υποστήριξη 
προς τα πολιτικά όργανα της Δημοτικής Κοινότητας. 

3. Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων σχετικών με τις κεντρικές δημοτικές 
υπηρεσίες. 

4. Παραλαμβάνει αιτήσεις πολιτών για τη διεκπεραίω¬ 
ση υποθέσεών τους από τις κεντρικές υπηρεσίες, ελέγ¬ 
χει την πληρότητά τους και διαβιβάζει πλήρεις τους 
φακέλους των υποθέσεων των πολιτών στην αρμόδια 
για τη διεκπεραίωσή τους δημοτική υπηρεσία με οποιον- 
δήποτε πρόσφορο τρόπο. 

5. Παραλαμβάνει από τις αρμόδιες κεντρικές υπηρεσί¬ 
ες τα τελικά έγγραφα που έχουν ζητηθεί από τους πολί¬ 
τες και μεριμνά για την παράδοσή τους στους πολίτες. 

6. Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών του Δήμου. 

Β. «Γραφείο Οικονομικών Θεμάτων» 

(Αρμοδιότητες σε θέματα Εσόδων) 

1. Συγκεντρώνει στοιχεία για την εξακρίβωση των υπό¬ 
χρεων και του ύψους των χρηματικών υποχρεώσεων 
προς τον Δήμο των φυσικών και νομικών προσώπων 
για τα Τέλη Κοινοχρήστων Χώρων της Δ.Ε. Ανατολικού 
Ολύμπου, για το Τέλος Αιγιαλού της Δ.Ε. Ανατολικού 
Ολύμπου, για τα Τέλη Ακαθαρίστων Εσόδων των Κ.Υ.Ε. 
της Δ.Ε. Ανατολικού Ολύμπου, για τα Τέλη Παρεπιδημού- 
ντων των Ξενοδοχειακών μονάδων και Ενοικιαζομένων 
Δωματίων της Δ.Ε. Ανατολικού Ολύμπου, για τα Τέλη 
Καθαριότητας και Φωτισμού των Οαπιρίηρ που εδρεύουν 
στην Δ.Ε. Ανατολικού Ολύμπου που περιοδικά πρέπει 
να καταβάλλονται στο Δήμο με βάση τις ισχύουσες 
εκάστοτε διατάξεις της νομοθεσίας. 

2. Ελέγχει την ακρίβεια των μεγεθών με βάση τα οποία 
υπολογίζονται το ύψος ανά υπόχρεο των προηγούμε¬ 
νων τελών. 

3. Δημιουργεί και τηρεί αρχεία υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

4. Επεξεργάζεται στοιχεία και υπολογίζει περιοδικά το 
ύψος των οφειλομένων ποσών κατά κατηγορία προσό¬ 
δου και υπόχρεο. Καταρτίζει βεβαιωτικούς καταλόγους 
υπόχρεων και αντίστοιχων οφειλόμενων ποσών κατά 
κατηγορία προσόδου. 

5. Μεριμνά για την ενημέρωση των υπόχρεων για την 
καταβολή των προηγουμένων οφειλομένων ποσών και 
μεριμνά για την τήρηση των διαδικασιών που ισχύουν 
για τις προσφυγές των υπόχρεων όταν αμφισβητούν το 
ύψος των οφειλόμενων ποσών. 

6. Οριστικοποιεί τους βεβαιωτικούς καταλόγους μετά 
την ολοκλήρωση των διαδικασιών των τυχόν προσφυ¬ 
γών για την εκτέλεση των αντιστοίχων εισπράξεων. 

Γ. Γραφείο Απασχόλησης και Τουρισμού 

(Αρμοδιότητες σε θέματα Τουρισμού) 

1. Τηρεί μητρώα και στοιχεία που αφορούν την υφι¬ 
στάμενη κατάσταση του τουρισμού στην περιοχή του 
Δήμου (τουριστικά αξιοθέατα, τουριστικές επιχειρήσεις, 
τουριστικές υποδομές, στοιχεία απασχόλησης, οικονο¬ 
μικά στοιχεία κλπ). 

2. Σχεδιάζει και εισηγείται προγράμματα δράσεων πα¬ 
ρέμβασης του Δήμου για την ανάπτυξη του τουρισμού 
στην περιοχή και την αναβάθμιση των παρεχομένων 
τουριστικών υπηρεσιών, σε συνεργασία με τους τουρι¬ 
στικούς επαγγελματικούς φορείς της περιοχής. Μεριμνά 
για την εφαρμογή των προγραμμάτων αυτών. 

3. Μεριμνά για το σχεδίασμά και την πραγματοποίηση 
προγραμμάτων τουριστικής προβολής της περιοχής του 
Δήμου (π.χ. παραγωγή τουριστικού υλικού και εκδόσεις 
πρακτικών οδηγών για τους ταξιδιώτες, συμμετοχή σε 
εκθέσεις τουρισμού, δημιουργία δικτύων επικοινωνίας 
και συνεργασίας με άλλες περιοχές εντός και εκτός 
της χώρας κλπ). 

4. Μεριμνά για την εφαρμογή μηχανισμών ενημέρω¬ 
σης / πληροφόρησης των επισκεπτών της περιοχής. 

Από την απόφαση αυτή δεν προκαλείται δαπάνη στον 
προϋπολογισμό του Δήμου Δίου - Ολύμπου για το τρέ- 
χον και τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 15 Σεπτεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΗΤΑΣ ΦΡΑΓΚΙΣΚΑΚΗΣ 
-♦- 

Αριθμ. 219 (3) 

Αρση άδειας ιδιωτικού μουσικού ιδρύματος. 

Ο ΔΗΜΑΡΧΟΣ ΔΑΦΝΗΣ - ΥΜΗΤΤΟΥ 

Έχοντας υπόψη: 

1. Τις διατάξεις του άρθρου 94, παρ. 4, εδ. 28, του άρθ. 
95, παρ. 1 και του άρθρου 58, παρ. 1ζ του Ν. 3852/2010 
(Φ.Ε.Κ. 87/Α'/2010) «Πρόγραμμα Καλλικράτης» . 

2. Τις διατάξεις του Ν. 3463/2006 ΚΔΚ (Φ.Ε.Κ. 114/Α7 
2006). 


3. Τις διατάξεις του Ν. 299/1976 (Φ.Ε.Κ. 90/Α71976) «Περί 
ρυθμίσεως θεμάτων αφορώντων εις τον κανονισμό λει¬ 
τουργίας των ιδιωτικών μουσικών ιδρυμάτων» . 

4. Το άρθρο 7, παρ.1, εδ. α του Β.δ/τος 16/1966 (Φ.Ε.Κ. 7/Α'/ 
15-1-1966) «Περί ιδρύσεως ιδιωτικών μουσικών ιδρυμάτων». 

5. Την υπ’ αριθμ. 56455/3386/29-10-1984 (Φ.Ε.Κ. 788/Β7 
2-11-1984) απόφαση του Υπουργείου Πολιτισμού για 
την χορήγηση Αδεια ίδρυσης και λειτουργίας Μουσι¬ 
κής Σχολής με την επωνυμία «Μουσική Σχολή Δάφ¬ 
νης» στην Παναγιώτα Βασιλοπούλου, (που στεγαζόταν 
στην οδό Μπουμπουλίνας 13, στην Δάφνη), καθώς και 
την απόφαση ΥΠΠΟ/ΚΑΤΕΝ/Δ/3066/30-12-1994 (Φ.Ε.Κ. 
68/Β71-2-1995) Έγκρισης μεταστέγασης της «Μουσικής 
Σχολής Δάφνης» στο κτίριο της οδού Μπουμπουλίνας 
25, στην Δάφνη. 

6. Το με αριθμ. πρωτ.: 210118/6989/4054/1528/28-7-2015 
έγγραφο της Δ/νσης Καλλιτεχνικής Εκπαίδευσης (Τμ. 
Μουσικής Εκπαίδευσης) του Υπ. Πολιτισμού, Παιδείας 
και Θρησκευμάτων, με το οποίο ζητά την άμεση άρση 
της παραπάνω άδειας δεδομένου ότι το ανωτέρω ωδείο 
δεν έχει αποστείλει μαθητολόγια στο ΥΠΟΠΑΙΘ από το 
σχολικό έτος 2011-2012, αποφασίζουμε: 

Την άρση της υπ’ αριθμ. 56455/3386/29-10-1984 (Φ.Ε.Κ. 
788/Β72-11 -1984) Άδειας ίδρυσης και λειτουργίας Μουσι¬ 
κής Σχολής με την επωνυμία «Μουσική Σχολή Δάφνης», 
που είχε χορηγηθεί από το Υπουργείο Πολιτισμού στην 
Παναγιώτα Βασιλοπούλου, (που στεγαζόταν στην οδό 
Μπουμπουλίνας 13 Ανω Δάφνη και μεταστεγάστηκε 
στην οδό Μπουμπουλίνας 25, στη Δάφνη) δεδομένου ότι, 
όπως προκύπτει από το υπ’ αριθμ. 210118/6989/4054/1528/ 
28-7-2015 έγγραφο του Τμ/τος Μουσικής Εκπαίδευσης 
της Δ/νσης Καλλιτεχνικής Εκπαίδευσης του ΥΠΟΠΑΙΘ, 
το συγκεκριμένο ιδιωτικό μουσικό ίδρυμα έχει διακόψει 
επί δύο, συνεχή σχολικά έτη την λειτουργία του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δάφνη - Υμηττός, 11 Σεπτεμβρίου 2015 

Ο Δήμαρχος 
ΜΙΧ. ΣΤΑΥΡΙΑΝΟΥΔΑΚΗΣ 

-♦- 

Αριθμ. απόφ. Δ.Σ./ΘΛΠ ΑΕ 155/2-9-2015 (4) 

Έγκριση τροποποίησης κανονισμού λειτουργίας 
Συμβουλίου Διεύθυνσης του ΟΛΠ ΑΈ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΛΙΜΕΝΟΣ ΠΕΙΡΑΙΩΣ 
ΑΝΩΝΥΜΗ ΕΤΑΙΡΕΙΑ 

Αφού έλαβε υπόψη: 

1. Τ ις διατάξεις που ισχύουν για τον ΟΛΠ ΑΈ. 

2. Το Καταστατικό του ΟΛΠ Α.Ε., το οποίο αρχικά εν¬ 
σωματώθηκε στο άρθρο τρίτο του Ν. 2688/1999 (Φ.Ε.Κ. 
40/1-3-1999 τ.Α'), όπως τελικά τροποποιήθηκε και κωδι- 
κοποιήθηκε από την Γ ενική Συνέλευση των μετόχων της 
Εταιρείας της 28ης Ιουνίου 2013, εγκρίθηκε και ισχύει 
(Φ.Ε.Κ. 4992/9-8-2013 τ. ΑΈ. και Ε.Π.Ε.). 

3. Τις 142/9-7-2009 και 72/29-3-2013 αποφάσεις του. 

4. Την προφορική εισήγηση του Προέδρου και Διευθύ- 
νοντος Συμβούλου Ιωάννη Κούβαρη, η οποία αποτελεί 
αναπόσπαστο τμήμα του παρόντος πρακτικού. 

5. Τη σχετική με το θέμα συζήτηση, αποφάσισε ομό¬ 
φωνα: 







24638 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Την τροποποίηση της παρ. ι της υπ’ αριθμ. 142/9-7-2009 
απόφασης Δ.Σ. ΟΛΠ Α.Ε., περί ειδικότερων αρμοδιοτή¬ 
των του Συμβουλίου Διεύθυνσης, ως εξής: 

ι) Οι αρμοδιότητες του Κανονισμού Οικονομικής Δι¬ 
αχείρισης ΟΛΠ και Ελέγχου αυτής, στο άρθρο 9, παρ. 
9, ως προς την εξέταση ενστάσεων κατά αποφάσε¬ 
ων της Μόνιμης Επιτροπής Επίλυσης Αμφισβητήσεων 
και Διαφορών (Μ.Ε.Ε.Α.Δ.) για περιπτώσεις οικονομι¬ 
κού αντικειμένου από 0 μέχρι 300.000 €. Η εξέταση 
των ενστάσεων κατά αποφάσεων της Μ.Ε.Ε.Α.Δ. για 


οικονομικό αντικείμενο από 300.001 ευρώ και άνω, θα 
υπάγεται στην αρμοδιότητα του Διοικητικού Συμβου¬ 
λίου του ΟΛΠ. 

Κατά τα λοιπά εξακολουθούν να ισχύουν οι 142/9-7-2009 
και 72/29-3-2013 αποφάσεις Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος και Διευθύνων Σύμβουλος 
ΙΩΑΝΝΗΣ ΚΟΥΒΑΡΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












